OpenLLM-France/wikimedia huggingface dataset:
# Ernakulam barrutia

Ernakulam barrutia Indiako barruti bat da, Kerala estatuan. 3.282.388 biztanle ditu 3.068 kilometro koadrotan.

## Mugakideak

Honako barrutiekin egiten du muga:
Thrissur barrutia Idukki barrutia Kottayam barrutia Alappuzha barrutia Coimbatoreko barrutia

## Ikus, gainera

* Kerala

## Kanpo estekak

* Datuak: Q1356097
* Multimedia: Ernakulam district / Q1356097
# Erna Solberg

Erna Solberg (Bergen, Norvegia, 1961eko otsailaren 24a - ) norvegiar politikaria da, herrialde horretako Lehen Ministroa 2013tik 2021rera eta 2004tik Norvegiako Alderdi Kontserbadorearen liderra. "Burdinezko Erna" izengoitia eman diote, Margaret Thatcherren "Burdinezko Andrea" izengoitia gogoraraziz.
1989an aukeratu zuten lehen aldiz Stortingerako, eta Kjell Magne Bondeviken bigarren gobernuan Herri Agintaritza eta Eskualde Garapenerako ministro izan zen, 2001etik 2005era. Bere agintaldian migrazio politika estutu zuen eta Norvegiako banaketa administratiboaren erreforma bat abiatu zuen. 2005eko hauteskundeen ostean Alderdi Kontserbadorearen talde parlamentarioaren zuzendaritza hartu zuen, 2013ra arte. Solbergek politika kontserbadoreen alderdi sozial eta ideologikoan sakondu du, nahiz eta alderdia, aldi berean, pragmatikoago bilakatu zen.
2013ko hauteskundeak irabazi ostean Solberg Norvegiako 28. lehen ministro hautatu zuten, bigarren emakumea Gro Harlem Brundtlanden ostean. Solbergen gobernua, "Urdin-Urdin Kabinetea" izengoitiarekin ezagutu zena, Alderdi Kontserbadorearen eta Progresuaren Alderdiaren arteko koalizio bat izan zen. Stortingeko Alderdi Liberalarekin eta Kristau Demokratarekin ere aliantzak sortu zituen. 2017an gobernua berriro hautatu zuten eta Alderdi Liberala sartu zen 2018an. 2018ko maiatzean Solberg bilakatu zen denbora luzeen gobernatu zuen kontserbadorean, Kåre Willochen gobernuak gainditu ostean. 2019ko urtarriletik aurrera Alderdi Kristau Demokratarekin ere gobernatzen du.

## Erreferentziak

* ↑ (Ingelesez) «15 women leading the way for girls’ education | Blog | Global Partnership for Education» www.globalpartnership.org (Noiz kontsultatua: 2021-03-03).
* ↑ Brunsdale, Mitzi. (2016). Encyclopedia of Nordic crime fiction : works and authors of Denmark, Finland, Iceland, Norway and Sweden since 1967. ISBN 978-0-7864-7536-0. PMC 949922774. (Noiz kontsultatua: 2021-03-03).
* ↑ Leiren, Terje I.. (2019). Historical dictionary of Norway. (Second edition. argitaraldia) ISBN 1-5381-2312-6. PMC 1098219799. (Noiz kontsultatua: 2021-03-03).
* ↑ Thompson, Wayne C.. (2015). Nordic, central, & southeastern Europe, 2015-2016. (15th edition. argitaraldia) ISBN 978-1-4758-1883-3. PMC 911912036. (Noiz kontsultatua: 2021-03-03).
* ↑ National politics and sexuality in transregional perspective : the homophobic argument. 2017 ISBN 978-1-317-09001-4. PMC 1048769563. (Noiz kontsultatua: 2021-03-03).
* ↑ norvegieraz: {{{1}}} Hellberg, Lars. (2020-02-25). Erna Solberg. (Noiz kontsultatua: 2021-03-03).
* ↑ (Ingelesez) Dagenborg, Joachim. (2018-01-14). «Norway's Liberals to join Conservative-led government» Reuters (Noiz kontsultatua: 2021-03-03).
* ↑ Txantiloi:Nb-NO Løland, Leif Rune. (2018-05-10). «Passerer Willoch – Solberg blir Høyres lengstsittende statsminister» NRK (Noiz kontsultatua: 2021-03-03).

## Kanpo estekak

* Datuak: Q291644
* Multimedia: Erna Solberg / Q291644
# Erna Berger

Erna Berger (Cossebaude, Dresdenetik hurbil, Alemania, 1900eko urriaren 19a - Essen, Alemania, 1990eko ekainaren 14a) alemaniar sopranoa izan zen.

## Biografia

Kantuan hasi aurretik, pianoa ikasi zuen. Debuta Dresdeneko Staatsoperren egin zuen, Fritz Busch zuzendari zuela, 1925ean (Xirula miragarria laneko lehenengo mutila).
Hoffmannen Ipuinak laneko Olinpia ere kantatu zuen. 1928an, Richard Straussen Egiptoko Helena lanean parte hartu zuen, eta 1929an, Han Pfitzneren Christelflein kantatu zuen, Berlingo Städtische Operan. Opera horretako taldeko kide izan zen, 1932tik 1934ra bitartean. Bayreutheko Jaialdian parte hartu zuen, Arturo Toscanini zuzendari zuela, Parsifal laneko lehenengo neska-lorearekin eta Siegfriedeko basoko txoriarekin (1933), eta baita Salzburgokoan ere (1932).
1932. urtetik aurrera, lieda landu zuen, batez ere, Michael Raucheisen piano-jotzailearekin. 1934an Berlingo Staatsoper operara deitu zuten, eta bertan hogei urtez aritu zen lanean.
1937tik 1938ra bitartean, Gaueko erregina izan zen Berlingo Orkestra Filarmonikoak egindako Xirula miragarrian, Thomas Beecham zuzendari zuela. Parisen, Champs-Éliséeseko Antzokian (1937) lehenbizi, eta ondoren, Parisko Operan (1941) kantatu zuen. Hainbat kontzertu eman zituen Ipar eta Hego Ameriketan (1946-1953), Australian (1948) eta Japonian (1953). 1949an New Yorkeko Metropolitan operan debutatu zuen.
1955ean obra lirikoak utzi, eta liedetara eta irakaskuntzara jo zuen. Bergerrek oso soprano-ahots berezia zuen: nota altuetara ziurtasun osoz iritsi zitekeen, ezti-ezti eta aldi berean indartsu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q289895
* Multimedia: Erna Berger / Q289895
# Erna Rahbek Pedersen

Erna Rahbek Pedersen arkularia zen. Danimarka ordezkatu zuen 1972ko Udako Olinpiar Jokoetan.

## Erreferentziak

* ↑ Erna Rahbek Pedersen

## Kanpo estekak

* Datuak: Q75593625
# Edi Rama

Edi Rama (jaioa Edvin Kristaq Rama, 1964ko uztailaren 4a) Albaniako politikaria, margolaria, idazlea, unibertsitateko irakasle ohia, publizista eta saskibaloi jokalari ohia da, 2013az geroztik Albaniako 33. eta egungo lehen ministroa.
* Datuak: Q316901
* Multimedia: Edi Rama / Q316901
# Edie Adams

Edie Adams (Kingston, Pennsylvania, 1927ko apirilaren 16a - Los Angeles, 2008ko urriaren 15a), Edith Elizabeth Enke jaioa, estatubatuar aktore, abeslari eta enpresaburua izan zen. Tony sari bat irabazi zuen, eta Emmy sarietarako izendaturik egon zen. Bi enpresa sortu zituen: Edie Adams Cosmetics eta Edie Adams Cut 'n' Curl.

## Filmografia

| Urtea | Izenburua | Rola | |
| 1956 | Showdown at Ulcer Gulch | | paper laburra |
| 1960 | The Apartment | Miss Olsen | |
| 1961 | Lover Come Back | Rebel Davis | |
| 1963 | Call Me Bwana | Frederica | |
| 1963 | Under the Yum Yum Tree | Dr. Irene Wilson | |
| 1963 | It's a Mad, Mad, Mad, Mad World | Monica Crump | |
| 1963 | Love with the Proper Stranger | Barbie | |
| 1964 | The Best Man | Mabel Cantwell | |
| 1966 | Made in Paris | Irene Chase | |
| 1966 | The Oscar | Trina Yale | |
| 1967 | The Honey Pot | Merle McGill | |
| 1978 | Up in Smoke | Mrs. Tempest Stoner | |
| 1979 | Racquet | Leslie Sargent | |
| 1980 | The Happy Hooker Goes Hollywood | Rita Beater | |
| 1982 | Boxoffice | Carolyn | |
| 2003 | Broadway: The Golden Age, by the Legends Who Were There | Bere burua | |

## Erreferentziak

* ↑ Weber, Bruce. Edie Adams, Actress and Singer (and Flirt With a Cigar), Dies at 81. The New York Times, 2008ko urriak 16, archive.ph (Noiz kontsultatua: 2022-1-8).

## Kanpo estekak

* (Ingelesez) Webgune ofiziala, edieadams.com
* Datuak: Q450646
* Multimedia: Edie Adams / Q450646
# Edie Brickell

Edie Arlisa Brickell (Dallas, Texas, Ameriketako Estatu Batuak, 1966ko martxoaren 10a - ) Ameriketako Estatu Batuetako abeslari eta abesti idazlea da. 1988an eginiko Shooting Rubberbands at the Stars da bere diskarik ezagunena, Edie Brickell & New Bohemians taldearen lehenngoa. Paul Simonen emaztea da.
* Datuak: Q260649
* Multimedia: Edie Brickell / Q260649
# Edi Hrnic

Edi Hrnic (2003ko abenduaren 26a) jatorri bosniarreko taekwondoa praktikatzen duen daniarra. Danimarka ordezkatu zuen 2024ko Udako Olinpiar Jokoetan, eta brontzezko domina bat irabazi zuen bertan.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | 80kg |
| Europako Txapelketak ||||
| Urtea | Lekua | Domina | Proba |
| 2022 | Manchester | 02 ! | 80kg |
# Ediacara aztarnategia

Ediacara aztarnategia Hego Australiako Flinders mendietan dagoen aztarnategi paleontologiko garrantzitsua da, Adelaide hiritik 650 kilometro iparradera dagoena. Kanbriaurreko azken garaiko biotaren berri ematen duten fosil ugari aurkitu dira bertan, eta garai geologiko horri izena eman dio, Ediacararri alegia (duela 635 eta 542 miloi urte artekoa). Ediacaran bertan, duela 570 eta 542 milioi urte bitarteko estratuak aurkitu dira.

## Etimologia

Ediacara izena hasiera batean australiar aborigenen Idiyakra hitzetik etor zitekeela uste izan zen, "ur ertzeko eremua" esan nahi du. Ikerketa berriek Yata Takarra esaldiaren moldaera izan daitekeela erakutsi dute, "zelai harritsua" esan nahi du, eta Ediacarako sinklinalaren barrenean dagoen dolomiazko lautadari egiten dio erreferentzia.

## Historia

XIX. mendean kobre eta zilar meategiak izan ziren bertan. 1946 urtean Reg Sprigg geologoak fosil bereziak aurkitu zituen bertan, gaur egun Ediacararreko biota izenaz ezagutzen dena. Hasiera batean marmokak iruditu zitzaizkion, Medusinites izena eman zien, baina ondoren fauna anitza aurkitu zuen. 2004an Zientzia Geologikoen Nazioarteko Elkarteak Ediacararra izendatu zuen eta bertako faunari Ediacararreko biota izena eman zion.

## Garrantzia

Ediacara aztarnategiak iraultza handia ekarri zuen paleontologiaren mundura, Kanbriar garaiaren aurretik animaliarik ez zela uste baitzen. Honek erakutsi zuen kanbriarreko leherketaren aurretik Ediacararreko leherketa izan zela.
Ediacarako biota Australiaz gain platenako beste eremu batzuetan ere aurkitu da, Namibian, Ternuan (Kanada) eta Errusian besteak beste.

## Iruditegia
### Fosilen argazkiak

* Dickinsonia.
* Kimberella.
* Spriggina.
* Medusinites.
* Palaeophragmodictya.
* Pteridinium.

### Fosilen interpretazioa artistikoak

* Dickinsonia.
* Kimberella.
* Spriggina.

## Erreferentziak

* ↑ Hickey, Georgina; Michael Lee. (2005). A New Age Begins. Nature Australia. 28 (5):, 9–10 or. ISBN 1324-2598..
* 1 2 3 4 5 «Australian Heritage Database» www.environment.gov.au (Noiz kontsultatua: 2019-03-18).
* ↑ «The South Australia Heritage Places database» web.archive.org 2016-02-15 (Noiz kontsultatua: 2019-03-18).

## Ikus, gainera

* Ediacararreko biota

## Kanpo estekak

* Kaliforniako Unibertsitateak Ediacarari buruz duen informazioa
* Datuak: Q1119841
# Ediacarar

Ediacararra (izena Australiako Ediacara mendiengatik jasotzen du) denbora eskala geologikoaren banaketa bat da, Aro Neoproterozoikoaren hirugarren eta azken garaia. Duela 635 milioi urte inguru hasi eta duela 542 ± 1 milioi urte amaitu zen (ondoren Kanbriar garaia hasiz. Datak estratigrafiaren arabera ezarri dira. Bere garai geologiko ofizial izaera 2004an berretsi zuen Zientzia Geologikoen Nazioarteko Elkarteak (IUGS ingelesezko siglengatik). Ereduzko sekzioa Hegoaldeko Australiako Flinders Ranges da. Errusiak proposatutako izena den Garai Vendiarrarekin gainjartzen da, berau baino laburragoa den arren.

## Biota

Garai honetan, sortzen dira, seguruenik, lehen animaliak, duela 570 milioi urte, eta bere ediacarar faunagatik da ezaguna. Zalantzazkoak ez direnen artean, ehun ezberdinez osatutako organismo zelulanitzen fosil ezagunik zaharrenak dira. Oraindik ez zituzten oskol edo hezurdurarik garatu, eta egungo organismoekin edo ondorengo kanbriarreko leherketakoekin izan dezaketen harreman interpretatzen zaila da. Motarik arruntenek segmentatutako zizareen, fronda, disko edo poltsa mugiezinen antza dute. Zientzialariren batzuk fosil hauek egungo animalien arbasoak ziren ornogabeak direla uste dute, edo benetako animaliak ez diren organismoak. Fosilek lerro ebolutiboan duten kokapenari buruz askorik erakusten ez dutenez, litekeena da euren jatorria eta historia sekula ez ezagutzea.
100dik gora ediacarar genero deskribatu dira, horien artean Kimberella, Aspidella, Dickinsonia, Charnia, Cyclomedusa eta Spriggina. Teoria asko dago organismo hauen nortasunari buruz. Animalia primitiboak, animaliak ez diren eukariotak, protista erraldoiak etab. direla esan ohi da.

## Paleogeografia

Garai honetan zehar, ordurarteko kontinente guztiak superkontinente bakar bat osatuz elkartu ziren, Pannotia, ziuraski duela 600 milioi urtetik duela 540 milioi urte arte existitu zena. Pannotiaren aurretik, aurreko superkontinente globala Rodinia izan zen, duela 800 milioi urte inguru zatitu zena. Rodiniaren zatiketak Pantalasa ozeanoa eta zortzi kontinente sortu zituen, ondoren Pannotia superkontinentean elkartuko zirenak. Duela 540 milioi urte, sortu eta soilik 60 milioi urtera, Pannotia Gondwana superkontinentea eta Laurentia, Siberia eta Baltika kontinenteetan zatitu zen. Paleozoikoaren amaieran kontinenteak berriz elkartuko ziren orain arteko azken superkontinentea izan den Pangea sortzeko.

## Galeria

* Dickinsonia
* Charnia
* Cyclomedusa
* Spriggina
* Kimberella

## Erreferentziak

* ↑ Jose Ramon Etxebarria: Zientzia eta teknikako euskara arautzeko gomendioak, EIMA, Eusko Jaurlaritzaren Argitalpen Zerbitzu Nagusia.

## Kanpo estekak

* Datuak: Q188654
* Multimedia: Ediacaran / Q188654
# Ediciones de la Flor

Ediciones de la Flor Argentinako argitaletxe orokorra da, komikien arloan nazioartean ezaguna dena "Mafalda" eta "Quino"ren beste lan batzuk eta "Fontanarrosa"renak argitaratzen dituelako.

## Kanpo estekak

* (Gaztelaniaz) Argitaletxearen webgunea
# Elorrioko gudua

Elorrioko gudua bando-gerren esparruan 1468an Elorrion izandako gudu bat izan zen.
Bertan, ganboatarren bandoan lerrokatzen zen eta hiribilduko biztanleen babesa zuen Marzanatarren etxeak oinaztarrak ziren Ibarratarren aurka borrokatu zuen.

## Gudua

Garai horretan Durangaldea Zaldibarkoen eta Durangokoen arteko ika-mika garai batean zegoen. Orduan, Durangon geratzen zen Petri Abendañokoaren semea zen Juan Abendañokoaren agindupean, Abendañotarrek haren osteak bidali zituzten Elorriotik Durangora eta Zaldibarrekoei babesa ematen zien Ibarratarren dorretxea eraso zuten. Eraso horren aurrean, Juan Alonso Muxikakoa, Aramaioko jauna, Santillanako markesak bidalitako ahaideak eta Gaztelako 60 mertzenario bildu ondoren, Petri Ruiz de Ibarrari laguntzera joan zen eta Elorrio setiatu zuen.
Lope Gartzia Salazarren Bienandanças e fortunas liburuaren arabera, Gartzia Salazarren semeetako batzuk bere aholkuen aurka Elorrion agertu ziren eta, Butroetarrekin batera, Kantabriatik ekarritako artilleria piezak instalatzeaz arduratu ziren. Gainontzeko tropen erasoa ez zen artilleriarenaren ondoren izan, armadaren gehiengoa ez zen borrokan sartu eta erretiratzen hasi ziren.
Etsaiaren desordena orokorra ikusita, hiribilduaren defendatzaileak bertatik irten ziren eta gudua ganboatarren alderdira erasotu zuten. Garaipena izugarria izan zen eta, ondoren, Ibarrako dorretxearen erabateko erasoaz gain ganboatarrek Ermua eta bere inguruneak ere hartu zituzten.
Lope Gartzia Salazarren semeetako hiru guduan hil ziren, horietako bat, Otsoa Salazar, Abendañotarren aginduz herriko ateetan exekutatu zuten. Juan Abendañokoa bera Gonzalo Salazarren esku hil zen, Loperen semea. Juan Alonso Muxikakoak hankan bi gezi zauri izan zituen.

## Erreferentziak

* ↑ Elorrioko Udala. Bataila Handia. .
* ↑ Gartzia Salazar, Lope. (XV. mendea). Ana María Marín Sánchez ed. Istoria de las bienandanças e fortunas. .

## Kanpo estekak

* Datuak: Q65159270
# Elorrieta

Elorrieta Bilboko San Ignazio-Elorrieta auzoaren zatia da. Auzoaren iparraldean kokatua, Erandiotik mendigatik banatuta.

## Historia

Historian zehar San Ignazioko auzoaren garapenarekin bat joan da Elorrietarena ere. Gunearen kanpoaldeko izaeragatik, hirigunean egon ezin daitezkeen azpiegiturak biltzen ditu; aintzinean Deustuko udal-hiltegia (desagertuta). Horrez gain, hiriko ur zikinak Bilboko itsasadarraren kanpoaldera eramaten zituen estazio bat eraiki zen (1895-1903), bere garairako puntakoa ("saneamendua"). Gaur egun ordea hiriaren ur kutsatuak ez dira jada itsasadarrera botatzen eta 1996 amaitu zen; zori txarrez bere makineria desagertu zen. Estazioa kanpotik berriztu eta parke bat eraiki da honen inguruan. Gaur egun Bilboko zabor kamioien biltegia eta Garbigunea (hiltegiaren ondoan).
2003tik udalak etxebizitza berriak eraiki ditu bertan. Auzoan 1930eko hamarkadatik zegoen "Etxe luzea" izeneko etxebizitza blokea eraitsi eta bertako bizilagunentzako etxebizitza berriak eraiki ziren. Horrez gain, hiriaren etxebizitza beharrizanak asetzeko 150 etxebizitza gehiago eraiki ziren. Etxebizitza berriekin, auzoko biztanleria hazi egin da. Elorrietan gune industrial txiki bat ere badago, Canal Bizkaia eta Bilbovision telebista kateak bertan egon ziren.

## Garraio publikoa

Auzoaren garraiobide bakarra autobusa da, Bilbo erdigunea eta Termibus elkartzen dituen autobus linea bat dago, auzoko etxebizitza berriak eraikitzean San Ignazioko Levante plazatik Elorrietara luzatu zena.
Ibaian zehar txalupa bidez Zorrotzarekin lotura desagertu zen.

## Kale garrantzitsuenak

* Orixe kalea
* Elorrieta plaza
* Agirre lehendakariaren etorbidea
* Elorrietako erribera

## Kanpo estekak

* Datuak: Q11918907
# Elorrigañe

Elorrigañe Aralar mendilerroan dagoen mendi bat da, 1063 metroko garaiera duena. Iparraldetik, Atako Harana ixten du, Akierrekin batera, hau ekialderago. Ata inguruak estazio megalitiko garrantzitsua du, Burnigurutze edo Seakoain bezalako trikuharriekin, baina bertako monumenturik nabarmenena, Errolan Harria da.

## Irispideak

Atako Haranetik tontorrera iristeko, basotik arroketatik jarraitu behar da, Elorrigañek Akierrekin osatzen duen leporaino. Hemendik, ezkerretik igo behar da, lenarretik eskalatuz tontorreraino, non, arroken artean, pago txikiak nabarmentzen diren.

## Kanpo estekak

* Datuak: Q12256765
# Elorrio Kirol Taldea

Elorrio Kirol Taldea Elorrioko futbol taldea da. Gaur egun Bizkaiko Ohorezko Mailan dabil.

## Datuak

2023-24 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen maila RFEFn: 0
* Denboraldiak Bigarren maila RFEFn: 0
* Denboraldiak Hirugarren Mailan: 0
* Denboraldiak Hirugarren maila RFEFn: 0
* Emaitzarik onena: 2.a (Bizkaiko Ohorezko Maila 1977-78 eta 1978-79 denboraldietan)

## Emakumezkoen taldea

Elorrioko emakumezkoen taldeak 2015ean Bizkaiko Liga irabazi eta Euskal Ligara igo zen.
| Urtea | Maila | Postua |
| 2014-15 | Bizkaiko Erregionala | 1.a (igo) |
| 2015-16 | Euskal Liga | 10.a |
| 2016-17 | Euskal Liga | 4.a |
| 2017-18 | Euskal Liga | 9.a |
| 2018-19 | Euskal Liga | 10.a |
| 2019-20 | Euskal Liga | 10.a |
| 2020-21 | Euskal Liga | 7.a |
| 2021-22 | Euskal Liga | 6.a |
| 2022-23 | Euskal Liga | 3.a |
| 2023-24 | Euskal Liga | 5.a |

## Kanpo estekak

* Datuak: Q31188405
# Elorrioko Udal Liburutegia

Elorrioko Udal Liburutegia Elizburu 18an dago. 1966 an sortu zen. Euskadiko Irakurketa Publikoko Sarea ren parte-hartzaile da.

## Kanpo estekak

* , Elorrioko Udal Liburutegia sortzeko agindua, Espainiako Aldizkari Ofizialean argitaratua.
* , Euskadiko Irakurketa Publikoko Sarearen katalogo bateratua.
* Datuak: Q16516990
# Elorriko Kaskoa

Elorriko Kaskoa, Iparraldea probintzian topa dezakegun euskal mendia da. Auza erraldoia eta Izpegiko mendatearen arteko mendikatetxo laburrak (Usatxarreta eta Olate gainak dira gain nagusiak) adar motz baina interesgarri bat luzatzen du Aldudeko ibarrarerantz.

## Kanpo estekak

Elorriko Kaskoa, http://www.euskal-herria.org/.
# El Mariachi

El Mariachi (euskaraz, 'Mariatxia') 1992ko Robert Rodríguez estatubatuar zinema zuzendariaren akziozko filma da. Haren lehendabiziko film luzea izan zen eta izugarrizko arrakasta izan zuen, 7.000 dolar estatubatuarreko aurrekontua izanik ere, bi milioi dolar lortu baitzituen.

## Argumentua

Oharra: Atal honek istorio osoa edo amaiera argitzen du.
Mexikoko herri txiki bateko presondegitik atera bezain pronto, Azul (Reinol Martínez) ezizena duen gaizkile batek gitarra-kutxa bat armaz bete du, Moco (Peter Marquardt) drogaren mafiaburuaz mendekatzeko asmotan. Aldi berean, musikari gazte bat (Carlos Gallardo) beste gitarra-kutxla batekin hirira iritsi da.

## Aktoreak

* Carlos Gallardo: mariachia
* Consuelo Gómez: Dominó
* Peter Marquardt: Mauricio (ezizenez, Moco)
* Reinol Martínez: Azul
* Jaime de Hoyos: Bigotón
* Ramiro Gómez: zerbitzaria
* Jesús López Viejo: langilea
* Luis Baro: Dominóren laguntzailea
* Óscar Fabila: mutikoa

## Kanpo estekak

* Filmaren IMDBko fitxa irakurgai (Ingelesez)
* Datuak: Q840297
# El Maíllo

El Maíllo Salamancako udalerria da.
2009ko urtarrilaren 1eko erroldaren arabera 348 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1648527
* Multimedia: El Maíllo / Q1648527
# El Medio ibaia (El Carmen)

El Medio ibaia ur-ibilgu natural bat da. Los Bañitos pasabidetik gertu sortzen da, Coquimbo eskualdeko nazioarteko mugan, eta mendebalderantz isurtzen da, Primero ibaiarekin bat egiten duen tokiraino, El Carmen ibaia sortzeko.

## Ibilbidea

El Medio ibaia Andeetako mendikatean jaiotzen da, Los Bañitos muga-pasabidetik gertu. Mendebalderantz doa, eta Apolinario edo Socarrón ibaia jasotzen du Primera ibaiarekin bat egiten duen tokiraino, El Carmen ibaia sortzeko Juntas del Medio sektorean.
Primero ibaiarekin elkartzean, El Carmen ibaiari bizia eman diote biek.

## Kanpo estekak

* Datuak: Q22386100
# El Marqués (udalerria)

El Marqués Mexikoko udalerri bat da. Querétaro estatuan kokatua dago. 2010ean 116.458 biztanle zituen 687,58 km²ko azaleran. Herriburua [[La Cañada (El Marqués)|La Cañada]] da. Juan Antonio Urrutia Arana arabar markesaren izena du.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2652454
* Multimedia: El Marqués Municipality / Q2652454
# El Meniako probintzia

El Menia (arabieraz: ولاية المنيعة‎) Aljeriako wilaya edo probintzietako bat da. 62.215 kilometro koadro ditu eta 57.276 biztanle 2008ko erroldan. Hiriburua El Menia da. Guztira 2 barruti eta 4 udalerri ditu.

## Kanpo estekak

* Datuak: Q76520264
* Multimedia: El Menia Province / Q76520264
# El Masroig

El Masroig Kataluniako udalerria da, Priorat eskualdean eta Tarragonako probintzian kokatuta dagoena. 15,5 km²-ko azalera du eta 2009ko urtarrilaren 1eko erroldaren arabera 566 biztanle zituen.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.225 | 1.372 | 1.267 | 1.142 | 961 | 890 | 739 | 625 | 601 | 528 | 519 | 566 |

## Ikus, gainera

* Tarragonako udalerrien zerrenda

## Kanpo estekak

* (Katalanez) (Gaztelaniaz) (Ingelesez) Udalaren webgunea
* (Katalanez) El Masroigi buruzko informazioa
* Datuak: Q667949
* Multimedia: El Masroig / Q667949
# El Mazo

El Mazo Bizkaia eta Kantabria artean dagoen tontorra da, Karrantzan dagoena.
823 metroko altuera dauka. Bere mendebaldean Peña del Moro eta ekialdean Raneroko tontorrak ditugu.

## Ikus, gainera

* Bizkaiko mendien zerrenda

## Abiapuntuak

* Ubal ( 1o)
* Matienzo ( 1o 15 m )
* El Molinar ( 2o ).

## Erreferentziak

* ↑ EODA: Karrantza

## Kanpo estekak

* Datuak: Q12265815
# El Manzano

El Manzano Salamancako udalerria da, Tierra de Ledesma eskualdean dagoena.
2009ko urtarrilaren 1eko erroldaren arabera 83 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q385056
* Multimedia: El Manzano, Spain / Q385056
# El Maresme-Fòrum geltokia

El Maresme | Fòrum (Bartzelonako metroan) edo El Maresme (Bartzelonako tranbian) Bartzelonako metroa eta Bartzelonako tranbiaren geltoki bat da, Bartzelona udalerriko Sant Martí barrutian dago.
Geltokia 2003n inauguratu zen.
* Datuak: Q948393
* Multimedia: El Maresme-Fòrum metrostation / Q948393